
GOD. XIII. TRAVANJ 1940 Broj“4 


IZLAZI U DUBROVNIKU SVAKOG MJESECA. 
Pretplata za jednu godinu Dinara 15.— za inostranstvo Dinara 30.— 
Uprava i Uredništvo: Odbor Glasnika Sv. Terezije M. I. u Dubrovniku 


Dozvolom i odobrenjem crkvene vlasti. 
Tisak Dubrov. Hrv. Tiskare (zast. Vito Kukurelo za sv. Vlahom 3/lII). 
Odgovorni urednik : Kusijanović Stijepo 


Hugo b, 

Franjo Paulski 
Rikard 

Izidor b. 
Vincenciie Fer. 
Siksto, Celestin 


Rudolf, Robert 
Apolonij, Galdin 
Krescencij, Timon 


Sulpicije 


2. n. po Uskrsu, Her. 
Dioniz b. 

Zašt. sv. Josipa, Marija 
Mehtilda, Ezekiel 

Leon 1 papa 


4. n. po Uskrsu, Ansel. 
Soter i Kajo 

Juraj mč. 

Fidelis mč. 

Marko evanđelist 

Klet i Marcelin 

Ozana Kotorska, Petar 


Vkq/ 2 


Cijena za godinu 1940 Dinara 15'— 


GLASNIK. 


SV. TEREZIJE MALOGA ISUSA 


IZLAZI SVAKOG MJESECA U DUBROVNIKU. 


TRAVANJ 1940. God. XIII. 


, za inostranstvo Dinara 36'— 


Julije papa 

Hermenegildo muč. 5. n. po Uskrsu, Pavao 
Petar mč. Tvr. | Prosni 
8. n. po Uskrsu, Justin |: Katarina Sij, Podnio 
Basilisa i Anastazija 


Kalist, Enkratida 


Sv. Evanđelja u nedjelje i blagdane : 
7. travnja: Priča o dobrom pastiru. (Ivan 10 11.16.) 
14. travnja: Malo i ne ćete me više vidjeti. (Ivan 16, 16—22.) 
21. travnja: Idem k Onomu, koji me je poslao, (Ivan 16, 5—14.) 
28. travnja: Ako što zaištete od Oca u ime moje. (Ivan 16: 23—30.) 


———> <a> << 


.. Ja treba da zaboravim zemlju; sve mi je na njoj dosadno, imam 
tek jednu radost: trpjeti.... ita je neosjećana radost iznad svake rados- 
ti. Život prolazi, primiče se vječnost, domala ćemo živjeti samim životom 
Božjim. Napojivši se na vrelu gorčina ugasit ćemo žeđu na vrelu svake 
slatkoće. 

. Naš je pripjev popijevka patnje. Isus nam pruža veoma gorak 
kalež, ne odmičimo usana, podnosimo mirno! Tko kaže mir, ne kaže ra- 
dost, barem ne osjećanu radost; da trpimo mirno, dosta je, da hoćemo sve 
što hoće naš Gospodin. 

Ne mislimo, da ćemo naći mir bez patnje. ... 

. Snosiš li mirno kušnju, da se ne sviđaš sebi samoj, to daješ 
slatko utočište božanskomu Učitelju, Istina, trpjet ćeš, jer ćeš biti kao ba- 
čena iz svoje kuće, ali se ne boj: što budeš siromašnija, to ćeš biti Isusu 
milija. Dobro znam, da te on voli vidjeti, gdje u noći zapinješ o kamenje 
na putu, nego da ideš po bijelom danu stazom, što je ukrašena cvijećem, 
jer bi te cvijeće moglo zaustavljati u hodu. 

(Iz pisma Sv. Terezije M. I. svojoj sestri Celini). 


Zarobljenica Ljubavi 


(Iz ciklusa ,,Terezijinim tragom“) 


Ljubavi sam Tvoje mali, sretni plijen, 
Tvoja sam zarobljenica, 
Kao Lovcem mala ptica 


Zgrabljena sam: Tobom u jedini tren... 


Pticu već ne mami ovozemni gaj, 

Ona dobro se osjeća, 

Jer si Život njen i sreća, 
Blaženstvo je njeno — Kristov zagrljaj ! 


Iz Tvog zagrljaja ona neće van! 


- < Kraj Božanskog Tvoga Lica 
Ljubavi zarobljenica 


Našla je predivni, željkovani stan. 


Katarina Arcjuk. 

af iša Ruža 


Antony Whitewood bivši mehaničar iz Sheffielda mladić - 


od svojih 30 godina, katolik, trećoredac iranjevački i odani što- 
vatelj Malog Cvijeta dne 20 travnja g. 1938 ostade spašen, 
nepojmljivim i upravo čudesnim načinom, iz samih čeljusti smrti. 

Rečenog dana o podne, on je oprezno koracao uzanim 
drvenim nogostupom, iznad golemih zupčastih točkova ogromne 
valjaonice željeza, koji u taj mah bijahu u punome pogonu. U 
trenutku, kad se nagnuo da podmaže neki stroj, otkine se loše 
namještena letvica i jadni mehaničar _sunu strmoglavce među 
hučeće točkove. ,Uhvatio sam jedva toliko vremena — pripo- 
vijeda on — da iza glasa zavapim: Mali Cvijete, spasi me ! 
— To rekoh i ljosnuh svom težinom na točkove kadre da svo- 
jim čeličnim zubovima u tren oka zgnječe i samelju kita ili. 
slona a negmoli tek čovjeka osrednjeg rasta i težine, kao što 
sam ja. “ 

Dok se iz grudiju svih prisutnih vinuo krik užasa, a na- 
lazilo se je tada na licu mjesta oko trideset mehaničara i pet 
inženjera; te dok su svi očekivali da će me čelični zubi na- 
prosto smrviti — dogodi se nešto zbilja čudesna i nepojmljiva ;. 
svi točkovi najedamput stadoše! Mješte pređašnjeg muklog 
klopotanja i vrtoglavog okretania odjednom sve ukočeno nepo- 
mično zamuklo... 

Prije nego što je itko mogao da se pribere i k sebi dođe: 
od preneraženja, koje bijaše obuzelo svekolike, ja se snađoh,. 
skočih — pri padu ne bijah zadobio baš nijedne spomena vri- 
jedne ozlede — te pretrčavši od točka do točka domogoh se 
sigurna mjesta, zahvaljuiuć od sveg srca _ Malom Cvijetu čiji 
me nebeski zagovor izbavio smrti. 


Ali kako se je to moglo dogoditi, da strojevi u jedan hip: 


stanu, točkovi da se smire? — Pojava izgledaše tim čudnova- - 


.tijom što čim se ja oslobodih točkova i stadoh na čvrsto tlo,. 
strojevi se u isti čas maknuše i nastaviše svojim pogonom 
kanda se uopće ništa ne bijaše desilo. 

Moja tjelesna težina: 75 kilograma nije zaista bila kadra 
da zaustavi goleme točkove. ,Najmanje 10 tona tereta trebalo: 
bi navaliti na točkove, da im se brzina okretanja bar nešto: 
snizi, negmoli pak da se posve zaustave!“, izjavio glavni tvor- 


BE 


nički inženjer dok se potanko bavio istraživanjem te neprotu- 
mačive pojave. 

Prekid struje? — Ne, nije zabilježen niti najmanji prekid 
struje. Naprave za kontrolu rada pojedinih strojeva nijesu za- 
bilježile ništa abnormalna, a ipak strojevi su bili zastali i osta- 
li nepomični za čitav minut vremena. . 

Da nije bilo tolikih i tako vjerodostojnih svjedoka, nitko 
ne bi ni htio vjerovati da se je takav čudnovati slučaj mogao desiti. 


BINA, 3 


BI. Hozana 


Dugo, pomno i strpljivo istraživahu stvar najbolji stručnja- 
ci, no ne mogahu doći do drugog zaključka, nego da je po 
srijedi. ili neka posve nova dosle nečuvena fizička pojava ili 
pak neka nadprirodna sila. 

' The Cross. 


STO 


Promjene u dubrovačkoj biskupiji 


Preuzv. Msgr. Dr. Josip M. Carević dosadašnji biskup 
dubrovački, bolešću premoren, predao je u ruke sv. Oca Pape 
ostavku na svoj položaj. Sv. Otac udostojao se uvažiti ostavku 


u 


našeg Nadpastira, te ga je imenovao naslovnim biskupom Ari- 
stijskim. 

Kroz deset godina svog biskupovanja u Dubrovniku, ura- 
dio je Preuzv. Msgr. Carević mnogo i mnogo na duhovno i 
vremenito dobro svoga stada, zbog čega će se katolički i hr- 
vatski Dubrovnik i čitava biskupija sa najdubljom zahvalnosti 
sjećati njega i dana njegovog biskupovanja. 

Glasnik sv. Terezije M Isusa nalazio je u Preuzv. bis- 


kupu Careviću uvijek požrtvovnog i skrbnog prijatelja i pokro- . 


ovitelja, pak Mu od Svemoćnoga moli po zagovoru Male Sve- 
tice, što skorije potpuno ozdravljenje i svaki drugi nebeski bla- 
goslov. 

Razumije se, da će Glasnik i nadalje ubrajati Preuzv. 
biskupa Carevića među svoje najodličnije prijatelje i podu- 
piratelje. 


Preuzv. Msgr. Pavao Butorac dijecezanski biskup kotor- 
ski postavljen je od sv. Oca Pape privremenim Apostolskim 
Administratorom dubrovačke biskugije. 

Novom Poglavaru biskupije sv. Vlaha prosimo od Male 
Svetice obilatu rosu ruža, uzdajuć se također u Njegovu očin- 
sku blagonaklonost i pokroviteljstvo. Uredništvo. 


< 


Crtice o sv. Tereziji M. Isusa 


XXXVI. Terezijina posljednja bolest i smrt 
Lijet u nebo 


»O Isuse moj, daj mi krila bijela, 
Da k tebi u vis hitro krenem ja“, 
(Sv. Terezija M. Is.) 


O posljednjim zemaljskim trenucima Male Svetice već je 
pisano u Glasniku. 

Posljednji njezini časovi vjerno su i krasno opisani na koncu 
dvanaestog poglavlja ,Povijesti jedne duše“. 

Izdahnula je u četvrtak, dne 30 rujna g. 1897, nešto po- 
slije sedam sati naveče ; proživjevši ovdje na zemlji dvadeset 

i četiri godine i nepunih 9 mjeseci (rođena 2.1. 1873);; od toga 
u Karmelu oko osam godina i po. Noć prije provela je na ve- 
likim mukama, pak će ujutru, gledajući kip Majke Božje: ,Ah 
kako sam ju usrdno molila! ... Pa ipak trpim smrtnu muku 
bez ikakve utjehe... Ne dostaje mi zraka zemaljskog. 

Kad ću da se naužijem zraka nebeskog?“ 

U dva i po sata poslije podne podigne se Terezija odjed- 
nom sama na krevetu, što sedmicama već nije mogla i klikne 
glavarici: ,Majko, kalež je pun do vrha. Ne, nijesam nikada 


Sv. Terezija M. I. na smrtnoj postelji 


mislila da se može toliko trpjeti... Ne, ne mogu to drugčije 
protumačiti, nego svojom neizmjernom željom da spasavam 
duše...“ 

Malo zatim: ,Sve, što napisah o svojoj želji za trpljenjem 
istinito je! Ne žalim .što sam se žrtvovala ljubavi“. — Ovu je 
zadnju rečenicu višekrat ponovila. Nešto kasnije: ,Majko, pri- 
pravite me da dobro umrem“. 

»Dijete moje — osokoli ju majka glavarica — vi ste sas- 
vim spremni da odete pred lice Božje jer ste uvijek razumije- 

vali krepost poniznosti“. — ,Da — odvrati Terezija — ja to 
osjećam; moja je duša uvijek tražila samo istinu; da, ja sam 
odabrala poniznost srca! 

U četiri i po pokažu se znaci smrtne borbe i zbor sestara 
stupi u ćeliju. Terezija svima zahvali milim smiješkom i čvrsto 
stisnu blijedim rukama raspelo, da se tako naoruža za RS 
nju borbu. Obilan znoj oblijevaše joj lice; drhtala je.. 

Zadnji glas, koji izvana dopre u ćeliju i na koji : umiruća 
skrene pažnju bijaše glas samostanskog zvona: večernji poz- 
drav Gospi. Na glas zvona svrnu svetica blagi pogled na onaj 
slavni Gospin kip, čiji čudesni smiješak — dne 13.V. 1883 — 
otjera od Male Svetice utvaru paklenu i vrati joj zdravlje. 

Smrtna stiska potraja do 7 satii nekoliko časaka, tada će 
Svetica ponovno majci glavarici: , Majko, zar to nije smrtna 
borba?... Zar neću umrijeti?“ ' 

kra moje dijete, to je smrtna borba ; nu možda Isus ho- 
će da je za koji sat produži“. 

Nato će Svetica, puna pokornosti: ,Pa dobro... hajdmo 

. hajdmo ... je ne želim da manje trpim!“ Zatim pogleda 
raspelo i reče: 
»Ah, ja ga ljubim 1... Bože moj, Ja. te... ljubim!“ 

To joj bjehu najposljednje riječi. Čim je to izustila klonu 
na jastuk, prignuvši glavu na desno, pak se nenadno opet di- 
že i kao da ju zove neki tajanstveni glas, otvori oči — pune 
neiskazanog mira i nadzemaljske sreće — te upre pogledom 
nešto malo iznad slike blažene Gospe, koja visijaše o zidu 
ćelije. 

Tako osta što bi famotio Vjerovanje, onda ponosno klonu 
— i usnu u Gospodu. (slijedi) K. St. 


MOO 


iz Biblije 


Drugi Josipov susret s braćom 


Stigavši po drugi put u Egipat, braća Josipova pohitaše 
najprije da raščiste stvar s onim novcem, koji na povratku bi- 
jahu otkrili u vrećama sa žitom. ,Zato već na vratima — kaže 
“Pismo — pristupivši k upravitelju kuće, rekoše: Molimo, go- 


55 


 spodaru, da nas čuješ. Već prije dođosmo da kupimo žita. A 


pošto ga kupismo i dođosmo u gostionicu, otvorismo vreće 
svoje i nađosmo ozgo u vrećama novce, koje sada u istoj mje- 
ri donijesmo natrag. A i drugoga srebra donijesmo, da kupimo, 
što nam je od potrebe; ne znamo, ko je one novce .metnuo u 


naše vreće. A on odgovori: Mir s vama, nemojte se bojati! 


Bog vaš i Bog oca vašega metnu vam blago u vreće vaše; 
jer novci, koje meni dadoste, u mene su dobro izbrojeni. I iz- 
vede k njima Simeona. I uvedavši ih u kuću donese vode, te 
opraše noge svoje a i magarcima njihovim položi. 

A oni pripravljahu dare dokle dođe Josip u podne, jer 
bjehu čuli da će ondje objedovati. 

A kap Josip dođe kući svojoj, iznesoše mu dare držeći ih 
u rukama svojim i pokloniše mu se do zemlje. — A on od- 


Grad Lisieux u kojem je umrla Č. Majka Marija Luiza 


zdravivši im ljubazno, zapita ih govoreći: Je li zdrav otac vaš 
stari, za kojega mi govoriste? Je li jošte živ? — A oni odgo- 
voriše: Zdrav je sluga tvoj otac naš; još je živ. I savivši se 
pokloniše mu se. 

A podigavši Josip oči svoje, vidje Benjamina brata svo- 
jega po majci i reče: Je li to brat vaš mali, za kojega mi go- 
voriste? I opet reče: Bog ti bio milostiv, sinko moj! 

I otide naglo, jer se bješe potreslo srce njegovo nad bra- 
tom svojim i suze mu navaljivahu, i ušavši u jednu sobu  za- 


plaka. Tad umivši lice opet izide i ustegavši se reče: Nosite 
e (I. Mojs. XLIV.) 

Kod stola razmjesti Josip braću svakog prama njegovim - 


godinama: starije na počasnija mjesta; što kad ovi opaziše, za- 
čudiše se veoma: odakle on znade, i to sasvim točno, godine 
pojedinog od njih. 

Pošto se u i starom Egiptu ljudi strogo dijeljahu po kla- 
sama, prama tim klasama su i jeli i tako i kod ovog objeda, 
kako pripovijeda Pismo, Josip buduć državnim dostojanstveni- 
kom jeo je posebna jela, ostali prisutni Egipćani također po- 
sebna, braća Josipova opet posebna. Od njih, kao od sviju stra- 
naca i stočara zazirahu Egipćani veoma, pogsjimu se pak ne 
htijuć s njima miješati kod jela. 


Molitva jednoga svećenika-vojnika 


“Daj nam mir, Gospode ! 
Daj nam mir, nama Tvojoj djeci, nama koji se u Te u- 
uzdamo, 
Nama koji Ti služimo, koliko je moguće, u pravičnosti i 
poštenju, 
. Nama koji poštujemo zadanu riječ, dano obećanje, potpi- 
sani ugovor, 
Nama koji se dajemo ubiti e da izvršimo obećanja. 
Daj nam mir! 
Mi se nismo uvijek pokoravali Tvojim zapovijedima i za- 
nemarili smo Tvoje savjete. 
Ali Ti poznaš svu slaboću i otvrdnulost našu. 


A Ti također znaš da Te mi ljubimo, da Ti služimo, da | 


smo sve ostavili radi Tebe, 
Mi, Tvoji svećenici, Tvoje sluge. 


Da, Gospode, mi smo jednoga dana sve ostavili da Ti 


darujemo naša srca i naše živote. To je naša radost. To je 
naša slava. To je naša jakost. 

Daj nam dakle mir e da se ponovo bacimo na djelo a=- 
postolata, obraćanja i preporađanja svijeta. 

Daj nam mir u ime Isusovo čije je srce probodeno za nas, 

I u ime One koja je najsavršenija među Tvojom djecom, 


koja je donijela na svijet Isusa i s Križa ga primila na svoje 


ruke. 
O svemogući Bože! 
S franc.: ZAKEJ. 


_ 


, sa 

O kršćanskom trpljenju 
TRPLJENJE KAO UČITELJ | ODGCJITELJ 
2. Trpljenje čisti dušu 


»Prut tvoj, i štap tvoj: 
oni su me utješili“, (Ps: XXII.) 


Bez trpljenja teško je, gotovo nemoguće da čovjek posta- 
ne ćudorednijim, boljim, značajnijim. Nitko se ne _ može držati 
čovjekom prokušanim, ako nije prošao kroz vatru trpljenja. 
Mudro nam o tom veli Bogom nadahnuti apostol Pavao: ,Mi 
se dičimo i veselimo, kad se nalazimo u nevolji; — veli on — 
jer znamo da nevolja gradi ustrajnost, ustrajnost prokušanu 
vrlinu, prokušana vrlina nadu, a nada ne sramoti“. (Rim. V. 
3). Trpljenje je kršćaninu učiteljem strpljivosti, a istom u strp- 


isus susreće MEKE 


ljivosti svaka se krepost iskušava i utvrđuje. Ovako utvrđena 
krepost pruža još veće pravo, da se sva nada stavi u Boga. 
Nada se dakle kršćanska ne oslabljuje u nevolji, ona postaje 
još poletnijom, jer se diže na krilima strpljivosti i postojane 
vjernosti prama Bogu. Zato se kršćanin i ne tuži niti jadikuje 
zbog nevolje; on se naprotiv njome diči. 

»Prije. poniženja svojega griješih!“ — ispovijeda sveti 
kralj David. Jednako bi morao reći i mnogi drugi čovjek, te 
biti Bogu zahvalan, što mu je poslao trpljenje. 

»Čovjek neki — pripovijeda Božanski Spasitelj — imađa- 
še smokvu usađenu u svojem vinogradu i dođe tražeći roda 

na njoj, i ne nađe, — Onda reče vinogradaru: Evo tri su go- 
dine, kako dolazim tražeći roda na ovoj smokvi, i ne nalazim ; 


posijeci je dakle; zašto da zemlju zaprema? — A on odgova- - 


rajući reče mu: Gospodaru! ostavi je i za ovu godinu, dok 
okopam oko nje, i obaspem gnjojem; — pa ako urodi; ako li 
ne, posjeći ćeš je na godinu“. (Lk. XIII. 8). 

To su nevolje i poniženja: teška, katkad upravo skrajna 
sredstva, kojima Bog pohđa grješnika da ga vrati s puta pro- 
pasti. 

Zapravo toi nije kazna, ako Bog grješniku stane na put 
davši mu da trpi, već je kazna, ako Bog pusti grješnika da 
slobodno napred ide i da nesmetano ugađa požudama zbog 
srca svoga. ,Puk moj — tuži se Gospod — nije poslušao gla- 
sa mojega: Izrael nije mario za me. Zato ih ja pustih na vo- 
lju srca njihova: da hode po svojim željama“. (Ps. LXXX). 


Kada pak Bog ne pušta grješniku na volju već ga kaz- 


nama suzbija od grijeha, znači da ga ljubi. ,Doista — veli sv. 
Pismo — kad se ne pušta, da grješnici dugo rade prama vla- 
stitoj samovolji, već ih se brzo kažnjava znak je velike ljuba- 
vi“ (I. Makab. VI. 13). (Slijedi) K. St. 


Moj život 


Moj je život prepun bola 
Nema mira srce moje, 
Zato mila Terezice 
Vjek' pomoći želim Tvoje. 


Baci na me ružu svoju 
Sve će meni lako biti, 
Samo Ti me Terezice 
Sa nebesa vodi štiti. 


Prepuna mi duša tuge Harna ću Ti uvjek biti 
A Tebi se smjerno molim, Za dobrotu Tvoju, 
Mila moja Terezice Draga moja Terezice 
Moli Boga da odolim. Kad utješiš tugu moju. 


Milka M. Žurić 

ž v Ž , . E Pa» 
Obrana / tumačenje vjerskih istina 
O MILOSTI BOŽJOJ : 
2. Milost djelujuća / milost posvećujuća 


Dar milosti, taj ,dobri i savršeni poklon koji silazi odozgo 
od Oca svjetlosti“ (Jak. I. 17) jest dvovrstan : milost djelujuća 
i milost posvućujuća. Djelujuća milost utječe, djeluje na dušu 
od časa do časa, kao prolazna pomoć Duha Sv.; posvećujuća 
pak milost ostaje kao stalno stanje u duši: posvećuje ju, sve 
dok čovjek smrtno ne sagriješi. Djelujuću milost daje nam Duh 
Sv. da nas pomogne u vrhunaravnom djelovanju ; posvećujuću 
da nas posveti, biva da nam dušu ukrasi vrhunaravnim osebi- 
nama, da bude Bogu mila. 


1. Djelujuća milost / njeni učinci. 

Djelujuća milost jest nutarnja, vrhunaravna pomoć kojom 
Duh Sv. prosvjetijuje razum, da možemo raspoznati 
dobro od zla, i potiče volju, da na zlo mrzimo a dobro 
ljubimo i činimo. 

Po istočnom grijehu rađamo se svi u stanju nemilosti 
Božje ; osim toga izgubili smo i druge darove, koje nam Bog 
bijaše podijelio mimo našu narav. Tako sa stanjem nemilosti 
pređoše na ljude još i ova zla: čovjeku je potamnio razum, 
ovladala ga zla požuda volja mu postala sklona na zlo ; čovje- 
ka stižu svakojake muke i nevolje i najposlije smrt. — Bitna 
zadaća djelujuće milosti jest ta da ukloni posljedice istočnoga 
grijeha, koje preprečuju pojedincu od nas put spasenja. 

Slijedi. K. St. 


Liturgika 
(Nastavak) Sv. Ruho 


5. Stola spada među najvažnije dijelove liturgijskog ruha: 
ona je pravi simbol svećeničke službe i nosi se uvijek, kada 


svećenik vrši koji čin svoje službe. 

Stola je prvobitno također bila svjetovnim odijelom ; tako 
se zvaše službena odora državnih dostojanstvenika i vladara. 
Kod Rimljana bila je stola prostrana bijela haljina, pokrivajuć 
čitavo tijelo sve do nogu. Krojem bila je stola sasvim nalik albi ; 
oko vrata pak i s obiju strana grudiju bijaše opšivena poširo- 
kom, zlatnom ili grimiznom, ukrasnom vrpcom. 

U liturgisku porabu primljena je stola već u najprvo doba 
kršćanstva te je za izvjesno vrijeme netaknutim sačuvala svoj 
svjetovnjački oblik; nu kašnje, od nazad 1300 godina, pošto se 
je alba počela sve to više upotrebljavati kao zasebna  liturgij- 
ska odjeća, izmijeni stola sasvim svoj pređašnji oblik: od _ nje 
osta tek onaj ukrasni rub, na koji je sada preneseno ime ci- 
jele haljine. Stola slikovito predočuje jaram Kristov, (Mt. XI. 
29, 30) koji svećenik po sv. Redu na svoja ramena prima. Ja- 
ram taj sjužba svećenička, iako prepun svakojakih truda i po- 
teškoća, sladak je i lak: Krist ga zaslađuje i olakoćuje! U ve- 
zi pak s time stola je slika onog časnog odijela nevinosti, pra- 
vednosti i neumrlosti koje, sada milostiva ruka Božja vraća 


svome poniznom i poslušnom slugi i uzdržava ga i čuva u sre- 


ći i u nevolji kao zalog vječne radosti. 

Promatrana u savezu s mukom Isusovom stola je simbol 
križa: onog teškog jarma, što ga Spasitelj iz poslušnosti uze 
na svoja ramena. (Slijedi) ' K. St. 


NZ 
=oOg 
ža 


U Mristovom naručju 


Mirna sam, moj Kriste, tu, na Tvojim rukama 
Kao malo dijete u naručju sna. 
Rodio si mene u najvećim mukama, 
Sad Te srce voli više no što zna. 


Cijeli svijet sam za Te veselo izgubila, 
Jer mi tako, Kriste, zapovijedi sam 
... Ne znam, da li trpim, što sam se zaljubila, 
ll Te ljubim zato, što trpjeti znam ? ' 


KATARINA ARCJUK. 

| Sv. Terezija Malog Isusa siplje svoje nebeske raže. 


»Proći ću svoje nebo čineći dobra na zemlji“. 
Sv. Terezija Maloga Isusa. 


Zahvale svetoj Tereziji za primljene milosti. 


Ružanji Marija iz Triljeva kod Vukovara toplo zahvaljuje Maloj 
Svetici po čijem je nebeskom zagovoru, pred tri godine, ozdravila od 
teške očne bolesti. 


Zagreb. Odavno sam bila obećala da ću se javno zahvaliti u Gla- 
sniku Sv. Tereziji malog Isusa sv. Maloj Tereziji i Sv. Judi Thaddšnsu, 
ako će moja molba za namještenje sina biti uslišana. I zbilja. nakon mje- 
gec dana iza svršenog inž. ispita dobio je vać namještenje. S puno har- 
nosti ispuunjam dakle moje obećanje. 

Od onda sam dobila još mnoge milosti po zagovoru sv. Terezije 
malog Isusa i sv. Jude Thadd&nsa, hoću i zato da se zahvalim, neka 
svak zna kada se s pouzdanjem utječe biti će i uslišan.  Zita Zdenković 


Ložišće, Više godina da dugujem zahvalnost miloj i dragoj sv. 
Tereziji Malog Isusa, Gospi od Ruzarija, Gospi od Zdravlja, sv. Josipu, 


Presvetom Srcu Isusovu što su mi uslišali moju molitvu i podijelili zdrav- 


lje. I mnoge druge milosti sam dobila po zagovoru Sv. Terezije te ovim 
vršim moje obećanje da joj se javno u Glasniku zahvaljujem na svim 

milostima koje sam preko njenog zagovora primila. I nadalje stavljam 
pod obranu Svetičinu mene i moju obitelj jer si rekla: Proći ću svoje 
nebo čineći dobro na zemlji. Uvijek zahvalna štovateljica Bernarda Domić 


Stari Grad. — Da ti je po hiljadu puta hvala, mila Svetice, žašto 
si mi mnogo puta pritekla u mojim potrebama duhovnim i tjelesnim, a 
osobito u mojoj samoći. I nadalje tješi me, mala Sveta  Terezijo. M.B. 


Makarska. Već duže vremena dugujem javnu zahvalnost sv. Tere- 
ziji M. I. Kad nam je otac obitelji bolovao od upale pluća, moja se obi- 
telj zavjetovala Svetici ruža i on je ozdravio. Zahvaljujem i na drugim 
primljenim milostima preko vjezinog zagovora i molim, da mene i moju 
obitelj i nadalje čuva i brani u svim poteškoćama ovoga života. 

M. Katica 


Kučište. Najljepša Ti hvala o mila svetice, što si me uslišala u 
mojoj potrebi. Ne zaboravi me i dalje, već bacaj i u napred svoje mile 
latice na moju obitelj. Franica Kriletić 

Još zahvaljuju. Slakovci: Lozanin Eva zahvaljuje za sretan poro- 
đaj. Selca n.B: Eterović Anka zahvaljuje za razne primljene milosti. 
Privlaka: Begović Miro zahvaljuje za uslišanu molbu. Selca n.B.; Štam- 
buk Leticija zahvaljuje za razne primljene milosti. Sarajevo: Premužić 
Ivka za primljene milosti. Sanski Most: Dunđer Nikola zshvaljuje za 
uslišanu molbu. Gakovo: Minarski Marija zahvaljuje za sretno položen 


ispit. Potoci: Drinovac Marica zahvaljuje za ozdravljenje Sv. Tereziji i 


BI. Djevici Mariji. Siverić: Boljković Milka zahvaljuje za ozdravljenje. 
Jošica: Đirlić Frane za zdravlje i sretan porođaj Komiža: Mardešić 
Olga za dobivenu milost. Gradac Brist: Marušić Tomica ž. Antuna za 
primljene milosti, Dubrovnik: M. A. za ozdrevljenje. Baušič: Jelka Plo- 
steiner za primljene milosti. Dubrovnik: K. L. BI. Dj. Mariji, sv. Tere- 
ziji M. 1 i sv. Antunu za primljene milosti. Dubrovnik II: Bonačić 
Frano za ozdravljeuje, Bol: N. N. za primljenu milost. Ljubljana: Mar- 
janović Antonija za dobivenu milost. Veli Rat: Švorinić Ivana za prim. 
ljenu milost. Korčula: Brčić ud. Julija za primljenu milost. 


Sjetite se ,,Biserja“ Sv. Terezije M. I. | 


63 


< 


mi 


(72 11 
ZEN 


Va 


N 


ZA 


islPo kalo 


Neobična mlada Misa, U mjestu Roubsx slavila se je nedavno 
neobična mlada Misa. Mladomisnik benediktinac imao je 60 godina, a 
posluživali su mu dva svećenika, od kojih je jedan bio njegov sin, a 
drugi njegov sinovac. Pred oltarom su klečale dvije benediktinke nje- 
gove kćeri, ' 


Veliki kip Krista Kralja. Na King-Islandu, otoku izmegju Aljaske 
i Sibirije, blagoslovljen je veliki kip Krista Kralja. Nekoliko mjeseci 
radili su domaći katolici, da ga podignu iz luke na hrid visoku 300 
metara. Uz veselje domaćih Eskima i misijonara kip je donesen na mje- 
sto i ono nekoliko stotina Eskima, koji su primili kršćanstvo, blagoslivlje. 


U Kini katolički misijonari insju 129 misijskih postaja i uzdrža- 
vaju 230 bolnica. i 415 sirotišta. Osim toga poučavaju djecu u 16.000 
škola i izdavaju 115 listova i časopisa. 


Sv. Otac čestita japanskom caru. Prigodom 26. godišnjice japan- 
skog carstva Sv. je Otac Papa čestitao japanskom caru moleći Gospo- 
dina Boga za napredak i blagostanje toga drevnoga carstva. 


Jakobiti prelaze u krilo Katoličke Crkve. ,Osservatore Romano“ 
donosi, da je bivši jakobitski biskup Mar Toma Dioscoros primljen u 
Katoličku Crkvu. Primanje je obavio trivandrumski nadbiskup, koji je 
takvgjer prešao s jakobitskog krivovjerja, Mar Ivanios. Jakobitsko kri- 
vovjerje najviše je rašireno u Indiji i broji oko 300.000 sljedbenika. 
Ovo je četvrti biskup Jakobitski, koji je prešao u kat. Crkvu. Svoje bi- 
skupe slijedili sa i mnogi svećenici te oko 30 hiljada vjernika. 

Ruski konvertita (obraćenik) prof. Sergije Vladimirović Štejn 
proslavio je 20 siječnja 0. g. 40 godišnjicu svoga književnog rada. Go- 
dine 1934 prešao je u krilo katoličke Crkve i živi u Dubrovniku ba- 
veći se osobito proučavanjem odnosa Rusije sa kat. Crkvom. Iza obra- 
ćenja napisao je dvadesetak što većih i manjih rasprava u raznim ka- 
toličkim časopisima. 


U zapadno afričkoj misiji Bomaco nedavno je pjevao prvu sv. 
Misu urogjenički svećenik o. Diallo iz Družbe bijelih otaca. Istog je 
dana primio u krilo Kat. Crkve svoga oce i majku. koji su do tada bili 
pogani. 


Tri knjižice o braku 


O. Ignacije Radić, donedavna provincijal hrvatskih franje- 
vaca trećoredaca, napisao je tri knjižice o braku, koje su sve 
tri izašle u dosadašnjim izdanjima ,Jeronimskog Svijetla“. 

Te tri knjižice jesu ove: 

1. ,Katolička Djevojka“. 

Tu je otkriveno, što se zbiva u duši mlade djevojke, kad 
joj prvi put srce osjeti sklonost prema momku. Lijepo su pro- 
tumačene sve opasnosti, koje katoličkoj djevojci u tim godina- 
ma života prijete, i pokazan je put, kojim treba ona da ide, da 
postigne pravu sreću. 

2. ,Pred bračnim Svetištem“: 

U ovoj je knjižici kazano sve, što treba da znadu zaru- 
čnici, kada stvaraju za svoj cijeli život najvažniju odluku, da 
se vjenčaju. Ova knjižica stavlja im pred oči svu ozbiljnost i 
svu odgovornost, koju će po sakramentu ženidbe preuzeti na sebe. 

3. »Kršćanski brak“. 

Ova treća knjižica govori o tom, što je brak u svome 
značenju za život onih, koji su ženidbom stupili u nj. Ova 
knjižica pobija svako izopačivanje braka i pokazuje, gdje treba 
tražiti pravi smisao obiteljske sreće, 

Sve te tri knjižice treba da ima svaka kuća. 

Svaka stoji samo 1 Dinar. Otiđite svom župniku i zamo- 
lite ga, da i vama te knjižice naruči. Dajte ih u ruke svojim 
odraslim sinovima i kćerima, 


Milodari. 

Za proširenje. Svirče: Plenković ud. Mare Din. 10.—, Zagreb: 
Šelafeta Terezija 5.—, Čebanov Mara 10.—, Zdenković Zita 8.—, Mo- 
kosek Ivana 5.—, Varaždin: Grubić ud. Milka 50.—, Sywi Do: Mila- 
ković Veselinka 15.—, Korčula; Brčić ud. Julija 15.—, Hercegnovi: 
Dončić Tereza 5.—. Imotski: Spraitz ud. Kristina 5.—, Banja Luka: 
Matulina Anka 15.—, Dubrovnik: Squiceimarro Betina 10.—: Zelalić 
Tina 15.—, Smokvica: Pecotić Žuvotović Frana 5.—, Kučište; Kriletić 
Blaženka 20.—, Čakovci: Lenđer Ana 5—, Drniš: Nakić Aida 5.—, 
Krš-Žabljak: Rakić Albina 10.—, Igalo: Grgurević N. 10.—, Karlo- 
vac:. Klipa Zora 5.—, Split: Karaman Terezija, 10.—, Čulum Emina 
10.—, "eli Rat: Švorinić Ivana 20. —, Makarska: Matković Katica 
100.—, Urlić Ksenija 10.—, Strigrad: Bogdanić Marija 5.—, Lošišće: 
Domić Bernarda 20.—, Štitar; Kajzer Eva 100.—, Bjelovar: Albert 
Ivana 5.—, Šimunović Marija, učit. gl. 5.—. 


Za Biserje sv. Terezije M. I. Bol: N. N. preko župnog Ureda 
Din. 10.—, Dubrovnik: Mladošević Anka 50.—, Gruž: Perkoć Mila 
5.—, Ston; Matičević Katica sakupila od članica 100.—, Ljubljana: 
Marjanović Antonija 10.—, N. Sarajevo: Novak Štefanija 10.—, Kaštel 
Stari: N. N. 100.—, Split: Kuničić Marija 22.—, Križovljan Cestica: 
Tomas Božena, učit. 35.—, 

Da počaste uspomenu blagopok, Dragutina Carević, darovala je 
obitelj Carević iz Stona za Biserje sv. Terezije M. I. Din. 50.—. 

Da počasti uspomenu blagopok. O. Frana Čučevića O. Fr. M. darovao 
je velč. Don Pero Brajnović za Biserje sv. Terezije M. I. Din. 50.—. 

Da počaste uspomenu blagopok. Marije (Maje) ud. Bratoš iz Gru- 
de, darovaše za Biserje sv. Terezije M. I. veleč. Don Pero Brajnović 
Din. 50.—, i gđa Magud ud. Stanislava Din. 50.—. 


Za krštenje i otkup poganske djece darovaše: Dubrovnik: Kar- 
mela de Grazio Din. 300 za Mariju Tereziju, Antuna i Anticu, D 300 
Lovro Zec za Lovra, Franicu i Dragicu, po Din. 100: Dubrovnik: K. 
Sagrestano za Vinka, Gjilda Tadin za Tereziju M. I, M. Pitarević za 
Mariju Tereziju M. L, K. L. za Pera, Trogir: N. N. za Antuna  Tere- 
ziju M. L, Gruž: A. Č. za Rudi, Suđurađ Šipan: Kari Paskojević za 
Karmelu, Tomić-Banat: M. Pavlović Beretić-Jaša za Aidu Tomislavu 
Tereziju M. IL, Koločep: Besjedica Franica za Josipa, Drniš: Šarić Anka 
u ime odbora kat. djevojaka za nabavku svetičinog kipa. 


Za gradnju novog oltara sv, Terezije u dubrovačkoj Katedrali 
darovaše: Dubrovnik: L. B. B. Din. 200, Perah Ane D 50 za počastit 
uspomenu blagopokojnika Dr Balda Podića. Ložišće: Domić Bernarda 
Din. 20: 


Za potrebe Misija darovaše: Baušić: Jelka Ploisticner Din. 20. 


RAJSKA VILA 


God ulaska Terezina u Karmel 


(9 travnja 1885) 


Na ptičja nalik krila 
Zvijezde trepte sjajne, 
Ljubimcu rajskih vila 
Nebeske šapću tajne. 
Tamni se šapat širi 
Po vrhu tankih žica, 
Kao što lahor piri 
Pod krilom stnih ptica. 


S etera čudni glasi 

Sve tiho k zemlji puze, 
Pšenični kako klasi 

Za rose-muklo suze. 
Na njivi punoj ruža 

O ruži pjesnik sniva, 
Vila mu ružu pruža, 

Za ružu lice skriva. 


Ukočen poput hrušta 
Dok zorom sni i spava. 
Ruža svoj dašak pušta, 
Nečuven miris dava. 


Rumene zora prste 
Kad nebom pruži jače, 
Jezikom svoje vrste 


Zbor vila p'jev svoj zače: 


»Ljubimče vila rajskih, 

Što spavaš tako slatko ? 
Sav taj od ruža majskih 
Tko satka tako glatko ? 


Ostavi sanke krasne, 
Otvori trudne oči, 

Iz neba zrake jasne 
Već na te sunce toči. 


Amor mi mosse, che mi fa parlare 
Dante: Inf. 2. 72. 


Kroz divna rajska vrata 
Ljepota slazi vila, 
Harfu od suha zlata 

Na tvoja spušta krila. 


Na bijele tvoje grudi 

Svoj krasni plektar stavlja, 
Iz sna ti oči budi, 

Dan javlja svoga slavlja. 


Rajski se ore dvori, 

Svud jeka širom ječi, 

Po polju i po gori 

Njoj u čast pjesma zveči. 
Ustani, san otresi, 

Svoj zemlji san svoj javi, 
Bogati dar udesi, 

Svoj ponos pjesmom slavi“. 


Kako se dižeš brže, 

Kad od sna grom te trgne, 
Pjesnik se od sna trže, 

Na krilo harfu vrgne. 


Kroz žice prsti lete, 
Svoj akord harfa svira, 
Rajske se dive čete, 
Svu zemlju pjesma dira. 


Zborovi rajskih vila 

Sve drugu malu kruže, 
Na šake njoj iz krila 

Po zemlji siplju ruže. 
Zemlja se smije sjetna, 
Od bgla tješi svijet, 
Vesela, rada, sretna 
Svud hvali ,Mali Cvijet“. 


Peroš don Ante 


